b"\n_START_ARTICLE_\nMikel Oyarzabal Ugarte\n_START_SECTION_\nCarrera de club\n_START_PARAGRAPH_\nOyarzabal va ingressar al planter de la Reial Societat el 2011, a 14 anys. Encara en edat j\xc3\xbanior, va debutar com a s\xc3\xa8nior amb la Reial Societat B el 15 de novembre de 2014, entrant com a suplent a la segona part en una vict\xc3\xb2ria per 3\xe2\x80\x932 a fora contra la SD Amorebieta a la Segona Divisi\xc3\xb3 B._NEWLINE_El 20 de setembre de 2015, Oyarzabal va marcar els seus primers gols com a s\xc3\xa8nior, dos, en una vict\xc3\xb2ria per 5\xe2\x80\x930 a fora contra el CD Mensajero. Va debutar amb el primer equip, i a La Liga, el 25 d'octubre, substituint Carlos Vela als darrers minuts d'una vict\xc3\xb2ria per 4\xe2\x80\x930 contra el Llevant UE._NEWLINE_El 8 de febrer de 2016, Oyarzabal va marcar el seu primer gol amb la Real Sociedad en una vict\xc3\xb2ria per 5\xe2\x80\x930 a fora contra el RCD Espanyol. Sis dies despr\xc3\xa9s, poc despr\xc3\xa9s d'haver ampliat el seu contracte fins al 2021, va marcar un doblet per contribuir a v\xc3\xa8ncer el Granada CF 3\xe2\x80\x930 a l'Estadi d'Anoeta._NEWLINE_El 19 d'agost de 2016, Oyarzabal va ampliar m\xc3\xa9s el seu contracte fins al 2022.\n_START_SECTION_\nInternacional\n_START_PARAGRAPH_\nOyarzabal ha representat Espanya jugant amb la selecci\xc3\xb3 espanyola sub-18 i la sub-19. El 17 de maig de 2016, a nom\xc3\xa9s 19 anys, fou convocat amb la selecci\xc3\xb3 absoluta per disputar un amist\xc3\xb3s contra B\xc3\xb2snia i Hercegovina. Dotze dies m\xc3\xa9s tard, va substituir Nolito a l'hora de joc, en una vict\xc3\xb2ria per 3\xe2\x80\x931 a Su\xc3\xafssa."